Nineveh

Ang Nineveh ( /ˈnɪnᵻvə/; Arabe: نَيْنَوَىٰ Naynawā; Syriac: ܢܝܼܢܘܹܐ, romanisado: Nīnwē; Akkadian: 𒌷𒉌𒉡𒀀 URUNI.NU.A Ninua) ay isang sinaunang lungsod ng Asirya sa Itaas na Mesopotamiya na matatagpuan sa labas ng Mosul sa modernong Iraq. Ito ay matatagpuan sa silangang bangko ng Ilog Tigris at ang kabisera at pinakamalaking lungsod ng Imperyong Neo-Asirya na wumasak Kaharian ng Israel (Samaria) at nagpatapon ng ng mga mamamayan nito sa Asirya noong ca. 722 BCE. Ang Nineveh ang pinakamalaking lungsod sa buong mundo sa loob ng 50 taon hanggang 612 BCE nang ito ay bumagsak sa koalisyon ng mga bansang sinakop ng Asirya na mga Babilonyo, Medes, Scythiano, at Cimmeriano. Pangalan Ang pangalang Ingles na Nineveh ay hinango sa Latin Nīnevē and Septuagint Greek Nineuḗ (Νινευή) under influence of the Biblical Hebrew Nīnəweh (נִינְוֶה), mula sa Wikang Akkadiyo naNinua (var. Ninâ) o Wikang Lumang Babilonyo na Ninuwā. Ang orihinal na kahulugan nito ay hindi malinaw ngunit maaaring tumukoy sa patrong Diyosa. Ang kuneiporma para sa Ninâ (𒀏) ay nangangahulugang isang isda sa loob ng isang bahay (ikumpara sa wikang Aramaiko na nuna, "isda"). Ito ay maaaring nilayon na "Lugar ng Isda" o isang Diyosa na nauugnay sa Isda o Ilog Tigris na posibleng mula Wikang Hurriano]. Ang lungsod ng Nineveh ay kalaunang inalay sa Diyosaang si Ishtar ng Ninevah at ang Nina ang isa sa mga pangalan ng Diyosang Ishtar sa Wikang Sumeryo at Wikang Asiryo. Ang salitang נון/נונא in Lumang Babilonya ay tumutukoy sa genus na Anthiinae ng isda na karagdagang nagpapakita ng posibilidad ng ugnayan sa pagitan ng Nineveh at isda. Sa Aklat ni Jonas Ayon sa Aklat ni Jonas na isinulat pagkatapos ng pagpapatapon sa Babilonya, inutusan ni Yahweh si Jonas na tumungo sa Nineveh upang humula laban sa kasamaan ng mga mamamayan ng lungsod ng Nineveh. Gayunpaman, siya ay tumakas kay Yahweh at tumungo sa Jaffa at naglayag sa Tarshish. Nang magkaroon ng malakas na bagyo, ang mga tao sa barko ay nagpalabunutan at nalamang si Jonas ang sanhi ng bagyo. Siya ay itinapon sa dagat at ang bagyo ay huminto. Pagkatapos siya ay milagrosong kinain ng malaking isda at nasa loob ng tiyan nito sa loob ng 3 araw at 3 gabi. Nanalangin si Jonas kay Yahweh at inutusan ni Yahwen ang isda na isuka si Jonas. Muling inutusan ni Yahweh si Jonas na tumungo sa Nineveh at humula na ang Nineveh ay wawasakin ni Yahweh sa 40 araw. Ang hari ng Asirya at mga mamamayan ay nag-ayuno, nagsuot ng sako, at nagsisi sa kanilang kasalanan at hindi na itinuloy ni Yahweh ang pagwasak sa Nineveh. Mga sanggunian Ang lathalaing ito na tungkol sa Heograpiya at Bibliya ay isang usbong. Makatutulong ka sa Wikipedia sa pagpapalawig nito.